Diari Oficial de la Generalitat Valenciana


Sumari del DOGV 1176, del 06-11-1989 (1989/815577)

ORDRE de 31 de juliol de 1989, de la Conselleria de Cultura Educació i Ciència, per la qual es desenvolupa el Decret 190/1985, de 9 desembre, sobre torns de vol esportiu dels coloms missatgers i dels coloms esportius.
-------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/07/31/(2)/dof/vci/html**

### Dades del document

Número de DOGV
:   1176

Data del DOGV
:   06-11-1989

Secció del DOGV
:   DISPOSICIONS GENERALS

Número del document
:   1989/815577


Data del document
:   31-07-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 31 de juliol de 1989, de la Conselleria de Cultura, Educació i Ciència, per la qual es desenvolupa el Decret 190/85, de 9 de desembre, sobre torns de vol esportiu dels coloms missatgers i dels coloms esportius.  
El Decret 190/1985, de 9 de desembre, regula els torns de vol esportiu dels coloms missatgers i els coloms esportius, en un intent d'harmonitzar les relacions entre els afeccionats colombòfils i colombicultors, de tant arrelament i tradició a la nostra Comunitat, de manera que s'establesquen les condicions idònies per aconseguir la utilització adequada de l'espai aeri.  
A tal efecte, el Decret crea la figura de les Comissions Mixtes, integrades per representants de les Federaciones de Colombofília i Colombicultura de la Comunitat Valenciana, com a instrument per dur a terme tal finalitat.  
Es objecte d'aquesta Ordre establir el marc d'actuació de les esmentades Comissions Mixtes de manera que salvaguardant la potestat disciplinària que sobre els seus afiliats posseeixen legalment les Federaciones Esportives, acomplesquen fonamentalment una tasca de coordinació i observància de les normes de relació en la pràctica d'ambdós esports.  
L'àmbit d'aplicació d'aquesta Ordre, i del Decret, és exclusivament esportiu, per la qual cosa queden al marge totes aquelles actuacions realitzades per persones no federades. També queden excloses de la regulació d'aquesta Ordre aquelles actuacions o conductes que no tinguen un caràcter esportiu.  
En virtut d'això, atenent a les atribucions que me han estat conferides i, singularment, al que estableix la disposició final primera del Decret 190/1985, de 9 de desembre.  
DISPOSE:  
CAPITOL PRIMER Comissió Mixta Autonòmica  
Article 1  
1. La Comissió Mixta Autonòmica estarà composta per cinc membres distribuïts de la manera següent:  
- Dos vocals nomenats per la Federació de Colombicultura de la Comunitat Valenciana, d'entre els seus membres.  
- Dos vocals nomenats per la Federació de Colombofília de la Comunitat Valenciana, d'entre els seus membres.  
- Un President nomenat per la Direcció General d'Esports de la Conselleria de Cultura, Educació i Ciència.  
Tots aquests tindran dret a veu i vot.  
2. La Comissió serà assitida per un Secretari, amb veu però sense vot, designat per la Direcció General d'Esports.  
3. El President podrà nomenar, quan ho considere convenient, personal assessor el qual auxiliarà la Comissió en qüestions tècniques.  
Article 2  
La durada del mandat dels cinc membres serà de quatre anys, amb possibilitat de ser reelegits indefinidament. Si cap membre causa baixa, l'Organisme el qual el designà nomenarà el substitut, i aquest exercirà com a tal pel temps que reste de mandat.  
Article 3  
Es perdrà la condició de membre de la Comissió Mixta Autonòmica per:  
1. Dimissió.  
2. Pèrdua de la condició de federat.  
3. Haver estat sancionat amb caràcter ferm per incompliment de torns de vol, quan la infracció siga molt greu.  
Article 4  
La Comissió Mixta Autonòmica tindrà la seu als locals de la Direcció General d'Esports, sense perjudici que tinga validesa la reunió qualsevol que siga el lloc on es celebre.  
Article 5  
Es reunirà d'ofici almenys una vegada cada dos mesos.  
També podrà reunir-se amb caràcter extraordinari, quan les circunstàncies del cas així ho requeresquen, a petició de qualsevol dels membres, la qual haurà d'estar retificada per dos més.  
La Comissió quedarà constituïda vàlidament amb l'assistència com a mínim de tres membres.  
Article 6  
La Comissió Mixta Autonòmica tindrà en l'àmbit de la Comunitat Valenciana, les competències següents:  
1. Amb caràcter general, vetllar pel compliment adequat de les normes de relació en la pràctica d'ambdos esports i, en particular, pel compliment dels torns de vol esportiu dels coloms missatgers i els coloms esportius.  
2. Elaborar anualmente el calendari que regularà els torns de vol esportiu en l?àmbit de la Comunitat Valenciana.  
3. Conéixer els conflictes suscitats com a conseqüència de l?incompliment dels torns de vol.  
4. Vetllar per l?observància de les sancions que imposen les Federacions, podent sol·licitar-ne tots els aclariments que estime pertinents.  
5. Supervisar el procediment de constitució de les Comissions Mixtes Municipals i portar un cens d'aquestes.  
6. Ratificar el calendari de competicions i entrenaments oficials de la Federació de Colombofília, de manera que es puga compensar els colombicultors els dies que aquests hagen cedit.  
7. Coordinar, prèvia sol·licitud, els vols esportius que en la Comunitat Valenciana realitzen esportistes afiliats a altres Federacions Territorial, Nacionals o Internacionals, de manera que s'adapten al Calendari Autonòmic de Vols Esportius.  
Queden exceptuades les maniobres militars o actes oficials els quals, en no tenir caràcter esportiu, són al marge de l?esmentat calendari. A tal efecte, la Comissió Mixta Autonòmica sol·licitarà al Servei Colombòfil Militar del Ministeri de Defensa el seu programa d'actuacions ambs incidència en la Comunitat Valenciana, amb la finalitat d'adequar ambdós vols.  
8. Qualssevol altres qüestions que per la seua matèria hagueren de ser conegudes por la Comissió Mixta Autonòmica.  
CAPITOL SEGON Comissions Mixtes Municipals  
Article 7  
La constitució d'aquestes serà potestativa en cada municipi, a tal efecte sols caldrà l'existència de les dues modalitats esportives.  
Article 8  
L'àmbit territorial d'actuació és Municipal. No obstant això, si l?escàs nombre d'associacions esportives existents en alguns municipis ho fera aconsellable, els interessats podran acordar la creació de Comissions Mixtes d'àmbit territorial superior. A tal efecte es requerirà l'aprovació de la Comissió Mixta Autonòmica.  
Article 9  
La Comissió estarà integrada per:  
- Un President nomenat per l'Alcalde de l'Ajuntament respectiu, prèvia consulta a ambdós Federacions.  
- Quatre vocals, dos per cada modalitat esportiva, nomenats per les Federacions corresponents, a proposta de les Associacions Esportives locals.  
- Un Secretari amb veu però sense vot, nomenat pel President.  
Article 10  
El funcionament de les Comissions serà regulat per les seues pròpies normes i supletòriament pel que disposa el Capítol II, Títol I, de la Llei de Procediment Administratiu.  
Article 11  
Les Comissions Mixtes Municipals trametran a la Comissió Mixta Autonòmica la còpia de l'acta de constitució, dins els trenta dies següents d'aquesta, en la qual haurà de figurar el nom, càrrec i representació de cadascun dels membres i les normes de funcionament de la Comissió.  
Article 12  
Són competències de les Comissions Mixtes Municipals:  
1. Vetllar pel compliment dels torns de vol al seu àmbit d'actuació.  
2. Conéixer els conflictes suscitats entre esportistes pertanyents a associacions esportives del seu àmbit d'actuació per incompliment dels seus torns de vol.  
3. Prendre els acords que substituesquen els torns de vol que amb caràcter general estableix el Decret regulador.  
Els acords adoptats hauran de comunicar-se a la Comissió Mixta Autonòmica, amb la finalitat d'establir el Calendari Autonòmic de Vols Esportius.  
4. Recaptar de la Comissió Mixta Autonòmica tota la informació que necessiten per al compliment de les seues finalitats.  
5. Trametre anualment a la Comissió Mixta Autonòmica un informe de la situació en la qual es troben actualmente les relacions entre colombiculturs, colombòfils en el seu àmbit d'actuació.  
CAPITOL TERCER Procediment  
Article 13  
Les reclamacions per incompliment dels torns de vol esportiu es formularan a través d'escrit de la part interessada dirigit a la Comissió Mixta Municipal de la seua localitat o a la Comissió Mixta Autonòmica si aquella no s'hagués constituït.  
Article 14  
1. Presentada la reclamació, la Comissió Mixta Municipal recaptarà la informació que estime necessària i, en el términi de set dies hàbils des de que fou presentada, donarà trasllat de tota la documentación a la Comissió Mixta Autonòmica, la qual al seu torn la notificarà a les dues Federacions en el mateix termini.  
2. La Federació competent per resoldre tramitarà la reclamació segons el seu propi Reglament Disciplinari.  
Article 15  
Dictada la Resolució la Federació la notificarà a la Comissió Mixta Autonòmica, la qual la posarà en coneixement de la persona o òrgan que presentà la reclamació, de l'altra Federació i de la Comissió Mixta Municipal afectada, en el termini de set dies hàbils.  
Article 16  
1. Contra les resolucions dictades per les Federacions cabrà recurs davant el Comitè Valencià de Disciplina Esportiva en el termini de quinze dies.  
2. La Comissió Mixta Autonòmica en l?exercici de la funció de vetllar pel compliment estricte de les sancions podrà, en el supòsit d'incompliment d'aquestes, instar la Conselleria de Cultura, Educació i Ciència perquè, si escau, ho denuncie al Comitè Valencià de Disciplina Esportiva.  
Article 17  
En els supòsits d'incompliment de les Resolucions de la Comissió Mixta Autonòmica, es tindrà en compte sense perjudici de l'aplicació d'altres preceptes el que disposa l'article 4t., apartat 4t. del Reial Decret 642/84, de 28 de març, pel qual es regula el Règim Disciplinari Esportiu.  
DISPOSICIONS TRANSITORIES  
Primera  
Les Federacions de Colombicultura i Colombofília de la Comunitat Valenciana hauran de preveure en els seus Reglaments disciplinaris el règim d'infraccions i sancions aplicable en els supòsits d'incompliment de torns de vol esportiu.  
A tal efecte, en el termini de trenta dies des de l'entrada en vigor d'aquesta Ordre, ambdues Federacions hauran de presentar un projecte a la Direcció General d'Esports de la Conselleria de Cultura, Educació i Ciència la qual, en el termini de quinze dies hàbils, aprovarà i homologarà el règim aplicable a ambdues Federacions.  
Segona  
Durant el període d'elaboració del primer Calendari Autonòmic de Vols Esportius hi haurà un suplent per cadascun dels membres de la Comissió Mixta Autonòmica, els quals seran designats pel mateix Organisme que nomenà els titulars, i que actuaran en cas d'absència justificada d'aquests.  
DISPOSICIONS FINALS  
Primera  
Es faculta l'Il·lm. Sr. Director General d'Esports per dictar totes aquelles Resolucions que exigesca el desenvolupament i execució d'aquesta Ordre.  
Segona  
Aquesta Ordre entrarà en vigor el dia següent de la seva publicació al Diari Oficial de la Generalitat Valenciana.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI